KOLASIB-AH SWACHHATA GREEN LEAF RATING IN HOSPITALITY FACILITIES THUTKHAWMNA NEIH A NI,"1361/2024-2025 Kolasib Dated the 30th July, 2024: Vawiin khan DC Conference Hall, Kolasibah Public Health Engineering Department leh Tourism Department tangkawpin an buatsaih Swachhata Green Leaf Rating in Hospility Facilities committee hmasaber thutkhawmna neih a ni a, Kolasib District Bawrhsap Pu Robert C. Lalhmangaiha, Chairman nibawk chuan he hun hi a kaihruai a ni. Vawiina meeting ah hian Kolasib District chhunga hmalak dan tur sawrkar laipui in a khualzin te thlenna heng Hotels, Lodges, Homestays, leh Dharmshalas an enkawl dan ah leh a ruhrel an in din dan te, faina leh thianghlimna kawnga an chet dan te, zirtirna mipuite laka an kalpui dan te leh faina leh thianghlimna kawnga chin dan phung dang an kalpui dan chungchangah endikna kalpui dan tur sawiho a ni a. He rating system kalpui dan tur hi thuang thumin then a ni a, chungte chu Orientation phase, Voluntary declaration phase leh verification phase-te an ni a. District Level Committee din dan tur te leh Verification Sub-committee din dan tur sawiho a ni a. Kolasib District huamchhung ah hian mimal leh sawrkar enkawl khualbuk 36 vel awm mek in, hengah te hian endikna kapui tura ruahman a ni bawk. Swachhata Green Leaf Rating hi department of Drinking Water and Sanitation leh Ministry of Tourism-in Travel for Life Campaign hnuaia a hmalakna thar a ni a, khualzinte chawlh hahdamna/thlenna hmun (Hospitality facilities) hrang hrang a faina lama kaihhruaina duante an zawm that leh that loh tehna tur a ni a. Heng chawlhbuk thlanchhuahte chu pawl emaw mimal enkawl pawh a huam vek dawn a, tourist-ho hmunhmate vawn fai lehzual a nih theih nan ruahmanna hi siam a ni. Attachment Loading attachment...",Dated: 30 th Jul 24 2:48 PM,https://dipr.mizoram.gov.in/post/kolasib-ah-swachhata-green-leaf-rating-in-hospitality-facilities-thutkhawmna-neih-a-ni